דג טיגריס ויטטוס

דג טיגריס ויטטוס (שם מדעי: Hydrocynus vittatus) הוא מין של דג טורף ממחלקת מקריני סנפיר מסדרת החריתאים ומשפחת האלסטיים החי באגני מים מתוקים טרופיים במרכז אפריקה. הדג לרוב ניזון מדגים, אך הוא גם נצפה קופץ מן המים ותופס סנוניות עפות.

מראה 
דג הטיגריס הוא בצבע כסוף, עם פסים דקים שחורים לאורך גופו הארוך, וסנפירים גבוהים ואדומים. ראשו גדול ושיניו גדולות וחדות, לדג הטיגריס שמונה שיניים בכל לסת. שיניו החדות והנוקשיות משמשות לתפיסה וחתיכת הטרף. הדג מחליף את שיניו גם בלסת העליונה וגם בלסת התחתונה באופן סדיר. זכרי דג הטיגריס גדולים בממוצע מן הנקבות, והם מגיעים לאורך מרבי של 105 ס"מ. דג זה הוא אחד מהגדולים בבני סדרתו, אך הוא קטן מעט מקרובו דג טיגריס גולייתי. דג הטיגריס מגיעים למשקל מרבי של כ 28 ק"ג.

תפוצה 
הדג נפוץ בנהרות הבאים: נהר ניז'ר, נהר בנו, נהר וומה, נהר סנגל, הנילוס, נהר אומו, נהר קונגו, נהר לופירה, נהר לואלבה, נהר לואפולה, נהר זמבזי, נהר לימפופו, נהר רובומה, נהר שירה ונהר וואמי. כמו כן הדג נפוץ באגמים הבאים: אגם בנגוואולו, אגם מוורו, אגם טנגניקה, אגם אופמבה, אגם רוקווה ונהר מלגרסי. דג הטיגריס מצוי גם באגן אוקוונגו, באזורי חוף נמוכים בדרום נהר פונגולה, ובאגם המלאכותי אגם קריבה.

חשיבות אקולוגית 
דגי טיגריס הם מקור מזון והכנסה חשוב לתושבים המקומיים. הם מספקים מקור חלבון טבעי, ומושכים תיירים שבאים לדוג אותם לפנאי או כחלק מתחרויות דייג. בגלל חשיבותם האקולוגית והכלכלית, דגי הטיגריס נחקרים בהרחבה על ידי קבוצות שימור וחוקרים מאוניברסיטאות.

סביבת מחיה 
דגי הטיגריס חיים בעיקר בתחתית מקור מים מתוקים גדול כמו נהר או אגם. במהלך היום הם נמצאים בעיקר קרוב לפני המים, ובלילות הם מצויים יותר בקרבת הקרקעית. הם משגשגים במים עם הרבה חמצן, ובאזורים חמים.

מאפיינים 
זהו צייד רב כוח הניזון בעיקר מדגים אחרים כמו הסרדין האנדמי לטנקניקה Limnothrissa miodon ועוד דגים כמו אמנוניים, קברנוניים, שפמנונאים וקרפיוניים. דג זה תועד גם קופץ לעבר סנוניות רפתות שעפו מעל הנהר ולוכד אותם. דבר זה מצליח בעיקר במקווי מים רדודים יחסית בהם קל לדג לאתר את הציפורים שמעליו. זהו דג המים המתוקים היחיד, אשר ידוע, שתופס עופות מעופפים.

קישורים חיצוניים

הערות שוליים

ערכים שבהם תבנית בריטניקה אינה מתאימה
אלסטיים
דגים: טורפי-על
בעלי חיים שתוארו ב-1861
הרפובליקה הדמוקרטית של קונגו: דגי מים מתוקים